# &kbreakout;i käsiraamat

Fela
Winkelmolen

    fela.kde@gmail.com

Stephanie
Whiting

    stephaniewhiting03@hotmail.com

Marek
Laane

    bald@smail.ee

Tõlge eesti keelde
2008
Fela Winkelmolen
&FDLNotice;
2013-05-03
1.0.0 (&kde; 4.11)

&kappname; on Breakouti moodi mäng.

KDE
kdegames
mäng
kbreakout
breakout
tellis
tellised
pall

## Sissejuhatus

&kappname; on Breakouti moodi mäng.

Mängu eesmärk on hävitada võimalikult palju telliseid ilma palli kaotamata.

## Kuidas mängida

Mängija ees on mitut tellist sisaldav mänguväli. Pall liigub üle ekraani, põrgates lae ja külgseinte vastu. Tellise tabamisel põrkab pall sellelt tagasi ja tellis hävib. Mängija kaotab elu, kui pall puudutab välja allserva. Selle vältimiseks on mängija käsutuses akna allosas liikuv latt, millelt pall saab tagasi üles põrgata. Mängu eesmärk on läbida võimalikult palju tasemeid, hävitades igal tasemel kõik tellised, ning saavutada sel moel võimalikult palju punkte.

Mõned kivid käituvad iseäralikult või lasevad tabamisel vabaks mõne allalangeva kingituse. Latt võib kingitused kinni püüda. Kingitused võivad mõjuda positiivselt või negatiivselt. Täpsemalt kõneleb eri tüüpi tellistest ja kinkidest järgmine peatükk.

Palli õhkupaiskamiseks vajuta tühikuklahvi, lati liigutamiseks kasuta hiirt või nooleklahve. Pall põrkab lati selle külke suunda, mida ta tabas: mida lähemale lati vasakule otsale tabamus oli, seda järsemalt see vasakule põrkab (sama parema otsa kohta). Kui pall tabab lati keskkohta, põrkab ta otse üles.

## Mängureeglid, strateegia ja nõuanded

### Reeglid

- Taseme läbimine annab mängijale 300 punkti. Tase saab läbi, kui hävitatud on kõik purunevad ja nähtavad tellised või kui püütakse kinni järgmise taseme kingitus. Viimasel juhul saab lisapunkte iga allesjäänud tellise eest.

- Punkte saab iga hävitatud tellise eest ning mida väiksem on kahe tabamuse vahe, seda rohkem punkte saab.

- Igal tasemel on kindlad kingitused, kuid nende asukoht on juhuslik.

- Iga kinnipüütud kingituse eest saab 30 punkti.

- Mängija kaotab elu, kui pall tabab välja allserva ning mängus pole enam ühtegi palli või kui ta püüab kinni elukaotamise kingituse. Elu kaotamisel lahutatakse senisest tulemusest 1000 punkti.

- Lisaelusid saab hankida lisaelu kingitusi kinni püüdes.

- Mäng saab läbi, kui mängija kaotab palli ja tal pole enam ühtegi elu jäänud või kui kõik tasemed on võidetud.

### Tellisetüübid

Allpool näidatavad tellisepildid vastavad &kbreakout;i vaikimisi teemale.

Tavaline tellis Tavaline tellis

  Kõige tavalisem tellis, mille välimus võib küll varieeruda, aga mis käitub alati ühtmoodi: pihta saades hävib. Võib sisaldada kingitust.

Purunematu tellis Purunematu tellis

  Tellis, mis ei hävi kunagi, kui seda ei taba just põlev või peatumatu pall või kui tabamust ei saa selle kõrval asuv plahvatav tellis. Nende telliste hävitamine ei ole taseme võitmiseks vajalik.

Purustatav tellis Purustatav tellis

  Purunematuid telliseid saab muuta purustatavaks võlukepi kingitusega.

Peidetud tellis Peidetud tellis

  Seda tellist algul mängijale ei näidata. See ilmub nähtavale alles esimese tabamuse järel ja muutub siis tavaliseks telliseks. Kui peidetud tellist tabab põlev pall või tabamuse saab selle kõrval asuv plahvatav tellis, hävib peidetud tellis kohe nähtavale ilmumisel. Kuni tellis on nähtamatu, ei ole seda vaja järgmisele tasemele jõudmiseks hävitada.

Mitmiktellis Mitmiktellis

  Seda tellist tuleb tabada kolm korda, enne kui see hävib, kui seda ei taba just põlev või peatumatu pall või kui tabamust ei saa selle kõrval asuv plahvatav tellis.

Plahvatav tellis Plahvatav tellis

  Kui selline tellis saab tabamuse, hävivad ka selle kohal, all, vasakul ja paremal asuvad tellised sõltumata oma tüübist.

### Kingitused

Allpool näidatavad kingitusepildid vastavad &kbreakout;i vaikimisi teemale.

1000 punkti kingitus Punktikingitused

  Kinnipüüdmisel annavad need mängijale pealekirjutatud arvu punkte.

Lisaelu kingitus Lisaelu kingitus

  Annab mängijale lisaelu.

Elukaotamise kingitus Elukaotamise kingitus

  Kinnipüüdmisel kaotab mängija kõik pallid ja lati asukoht lähtestatakse.

Lati laiendamise kingitus Lati laiendamise kingitus

  Laiendab latti.

Lati kahandamise kingitus Lati kahandamise kingitus

  Kahandab latti.

Pallide topeldamise kingitus Pallide topeldamise kingitus

  Kahekordistab pallide arvu.

Lisapalli kingitus Lisapalli kingitus

  Annab mängijale lisapalli, mis on kinnitatud lati külge ja mille mängija võib õhku paisata siis, kui ise soovib.

Kleepuva lati kingitus Kleepuva lati kingitus

  Kinnipüüdmisel muutub latt kleepuvaks, nii et pall seda tabades jääb lati külge, mis võimaldab mängijal selle oma tahtmist mööda välja lasta.

Plahvatavate telliste paljundamise kingitus Plahvatavate telliste paljundamise kingitus

  Muudab kõik plahvatavate telliste kohal ja all ning neist vasakul ja paremal asuvad telliseid samuti plahvatavaks. See kehtib ka peidetud ja purunematute telliste kohta.

Põleva palli kingitus Põleva palli kingitus

  Muudab kõik pallid põlevaks. Kui põlev pall tabab tellist, hävivad ka selle kohal ja all ning sellest vasakul ja paremal asuvad tellised. Põlev pall hävitab kõiki telliseid tüübist sõltumata.

Peatumatu palli kingitus Peatumatu palli kingitus

  Muudab kõik pallid peatumatuks. Peatumatu pall hävitab kõik teele ette jäävad tellised tüübist sõltumata ega põrku neilt kunagi tagasi.

Salasilma kingitus Salasilma kingitus

  Näitab kõiki peidetud telliseid.

Võlukepi kingitus Võlukepi kingitus

  Muudab kõik mitmik- ja purunematud tellised tavalisteks.

Kiiruse suurendamise kingitus Kiiruse suurendamise kingitus

  Suurendab palli kiirust 30% võrra.

Kiiruse vähendamise kingitus Kiiruse vähendamise kingitus

  Vähendab palli kiirust, jagades senise kiiruse 1,3-ga.

Järgmise taseme kingitus Järgmise taseme kingitus

  Avab otsekohe mängu järgmise taseme.

### Strateegia ja nõuanded

- Kui võimalik, tasuks alati saata pall telliste kohale, sest nii on võimalus seda kaotada väiksem. Mõnikord tuleb selleks kõigepealt tellisekihti avaus tekitada. Mida väiksem avaus, seda väiksem ka võimalus, et pall kiiresti tagasi tuleb.

- Lisapalli kingituse saamisel on enamasti mõttekas seda kohe mitte välja lasta, vaid jätta see vähemalt mõneks ajaks seisma, et selle abil vajaduse korral kompenseerida teiste pallide kaotust. Samuti on soovitatav sellisel juhul mitte kinni püüda kleepuva lati kingitust, sest see sunnib seejärel kõik pallid välja laskma.

- Järgmise taseme kingituse puhul ei pruugi seda kinni püüda, kui tead, et tasemel leidub ka lisaelude kingitusi.

- Tasemetel, kus leidub hulganisti peidetud telliseid, on päris mõttekas tase võita neid võimalikult vähe hävitades.

## Liidese tutvustus

### Menüükirjed

&Ctrl;N Mäng Uus

  Alustab uut mängu.

&Esc; Mäng Paus

  Teeb mängus pausi või jätkab peatatud mängu.

&Ctrl;H Mäng Näita rekordeid

  Avab rekordeid näitava dialoogi.

&Ctrl;Q Mäng Välju

  Lõpetab rakenduse töö.

&Ctrl;&Shift;F Seadistused Täisekraanirežiim

  Võimaldab mängida &kbreakout;i täisekraanirežiimis. Sellest režiimist saab väljuda ainult kiirklahviga.

Lisaks on &kbreakout;il tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

### Kiirklahvid

Vaikimisi kiirklahvid on järgmised:

#### Kiirklahvid

Tulistamine | Tühikuklahv
Paus/jätkamine | &Esc;
Uue mängu alustamine | &Ctrl;N
Rekordite näitamine | &Ctrl;H
Väljumine | &Ctrl;Q
Täisekraanirežiim | &Ctrl;&Shift;F
Abi | F1
Mis see on? | &Shift;F1

## Autorid ja litsents

&kappname;

Rakenduse autoriõigus 2008: Fela Winkelmolen fela.kde@gmail.com

Dokumentatsiooni autoriõigus 2008: Fela Winkelmolen fela.kde@gmail.com

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

### &kappname;i hankimine

&install.intro.documentation;

### Kompileerimine ja paigaldamine

&install.compile.documentation;

&documentation.index;